NaiveNeuron/SloPal huggingface dataset:
Kuffa, Štefan, poslanec NR SR (2020-07-10):
Ďakujem za slovo. Pani kolegyňka, ubezpečujem vás, že my muži nestrkáme hlavu do piesku ako pštros, ale chceme stáť pri ochrane nenarodených detí a to tu viackrát zaznelo. My muži máme tendenciu chrániť nielen deti, ale predovšetkým naše manželky a, samozrejme, aj naše deti. A to nielen tie deti, ktoré máme, ako sme otcovia či starí otcovia, ale všetky deti našej celej spoločnosti. A my sa za to nehanbíme a nám to neupierajte, toto právo. Vy ste to neurobili, naopak, ste nás povzbudili, a aby sme neboli takí zbabelí, lebo dneska byť skutočným mužom, to máte aj problém hľadať. To dneska potrebujete mikroskop, aby ste si takého muža aj našli. On tak ešte akurát vie si užívať so ženou, ale zobrať zodpovednosť potom za to, že tá žena je tehotná a postaviť sa chlapsky k tomu a postarať sa o tú ženu a o to dieťa, tak to už nie, to už nechá v štichu, to ste dobre ako povedali. Ale zaujalo ma aj tá chudoba, samotná spoločenská situácia vo vzťahu k žene, ste to povedali. Ale ja to obrátim trochu inak. Tá chudoba samotná a spoločenská situácia, si to premietnime vo vzťahu k dieťaťu. Tá samota dieťaťa, ako ju prežíva. Má len svoju matku aj to takú, ktorá ho nechce, ktorá uvažuje, že ho ide zabiť. Chudobu, nemá nič toto dieťa. Čo môže mať nenarodené dieťa? Nemá nič. Len tú matku, ktorá ho odmieta. Spoločenská situácia. Aká je? Spoločenská situácia, nie ste ničím, to len vytrhneme zub, to si také, jak taký vytrhnutý zub alebo čosi podobne. Jak sa spoločnosť pozerá ako na to. Inak ja sa ospravedlňujem, ak dovolíte mi ešte, Marek, ja som na teba chcel reagovať, ale normálne som bol tak zamyslený, že ja som sa tak neskoro prihlásil, preto som sa aj teraz prvý, lebo človek je tak zahĺbený do tejto témy, ale dobre si rozprával, jak tomu prenatálnemu... No, nestihnem povedať. (Prerušenie vystúpenia časomerom.)
Kondrót, Maroš, poslanec NR SR (2014-06-26):
Vážený pán predseda, v rozprave vystúpili dvaja páni poslanci. Nebol predložený žiadny procedurálny návrh. Preto vás žiadam, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2014-11-25):
Takže poprosím pána ministra spravodlivosti, aby uviedol vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní v prvom čítaní. Nech sa páči, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1317.)
Pfundtner, Edita, poslankyňa NR SR (2015-12-01):
Ďakujem. Vážená pani predsedajúca, vážené pani poslankyne, páni poslanci, dovoľte, aby som v zmysle ustanovenia § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor a výbor pre obranu a bezpečnosť. Ako gestorský výbor navrhol ústavnoprávny výbor s tým, aby výbory prerokovali návrh zákona do 21. januára 2016 a gestorský výbor do 22. januára 2016. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Vážená pani predsedajúca, otvorte, prosím, všeobecnú rozpravu.
Pellegrini, Peter, predseda NR SR (2023-12-12):
Ďalšou v rozprave je pani poslankyňa Jaurová. Pripraví sa pani poslankyňa Petrík. Predtým, ako vystúpi pani poslankyňa, má procedurálny návrh pán poslanec, poprosím naspäť tabuľu. Pán poslanec Krátky, nech sa páči, procedurálny návrh.
Bugár, Béla, podpredseda NR SR (2010-09-08):
Ďalej v rozprave vystúpi pán poslanec Zajac. Stráca poradie. Pán poslanec Rafaj.
Kamenický, Ladislav, poslanec NR SR (2013-12-03):
Dajte teraz, prosím, hlasovať o mojom druhom pozmeňujúcom návrhu týkajúcom sa asignácie daní.
Takáč, Richard, poslanec NR SR (2021-07-01):
Ďakujem za slovo, pán predsedajúci. Pán kolega Suja, tak presne ako si povedal z hľadiska toho problému, ktorý tu teraz máme, hovoríme hlavne o tom, že sa jedná o poslanecký návrh pri tak ťažkom zákone. Však to teraz v rozprave potvrdila aj kolegyňa so SaS-ky, ktorá povedala, že je to veľmi ťažká téma a oni sú takí radi, že dali si 15-dňovú lehotu na to, že sa môžu v rámci medzirezortného pripomienkového konania k tomu niekto vyjadriť. Však všetci dobre vieme, že pokiaľ sa jedná o takto ťažké zákony, novelizácie a myslím si, že tento je. Lebo to potvrdili viacerí, že už sa dlhé roky o tom rozpráva, tak sa k tomu robia konferencie, semináre. Však my máme v rámci dôvodovej správy napísané, že nevedia, ministerstvo financií hovorí o tom, že nie je zrejmé, akým spôsobom a z akých zdrojov bude pokrytá starostlivosť o tieto pozemky. Nevedia kvantifikovať predpokladané zvýšenie vplyvu na rozpočet verejnej správy a to nie len na bežný rok, ale aj na tie nasledujúce. Však k tomu sa musí vyjadriť hlavne aj zo sociálnej oblasti z hľadiska dopadu nezamestnanosti a ďalších, kde príde množstvo ľudí o prácu, Inštitút sociálnej politiky, z hľadiska financií – Inštitút finančnej politiky. My nemôžeme povedať, že dáme 15 dní na to, aby sa ľudia vyjadrili a všetko bude v poriadku. To musia byť mesiace, aby sme tento, túto novelizáciu nastavili tak, aby proste, keď príde druhá vláda, to nezrušila a nezmenila. Lebo tak, ako to teraz chystáte, to môže nastať. Takže chcem poprosiť kolegov, tak ako som dal procedurálny návrh, nech sa táto novelizácia poslaneckého návrhu stiahne. Ďakujem.
Plaváková, Lucia, poslankyňa NR SR (2024-02-21):
Ďakujem veľmi pekne za slovo. V úvode by som tiež zareagovala na ten odkaz na bývalého ministra spravodlivosti Karasa, ktorý teda predložil nejaký návrh, kde v prvom rade si myslel alebo teda komunikoval, že ide tam aj o pokrytie toho, čo má za cieľ redefinícia znásilnenia. A súhlasím s tým, že tam asi došlo k nejakému neporozumeniu, keďže došlo k úprave a zmene všeobecnej úpravy týkajúcej sa súhlasu, ale ak sa nezmení skutková podstata trestného činu, tak sa nedocieli, samozrejme, ten zámer, ktorý, ktorý redefinícia znásilnenia má, pretože je, darmo zmeníme definíciu súhlasu, keď samotný súhlas nie je obsiahnutý v skutkovej podstate trestného činu. Takže toto si myslím, že tam, tam bol ten omyl alebo to neporozumenie, ktoré vlastne bolo spôsobené. Krátko ešte možno aj k tej téme zložitého, zložitej dôkaznej situácie alebo k tomu, čo tu načrtla pani poslankyňa Plevíková, reagovala na to pani poslankyňa Kolíková. V trestnom konaní teda platí naozaj tá zásada in dubio pro reo, čiže musí to byť v pochybnostiach v prospech obvineného. A čiže to, čo sa, keďže tá situácia dôkazná, áno, bude zložitejšia, ale to, čo sa prinajhoršom môže stať, je to, že, že vlastne nebude preukázaná tá vina páchateľovi. Ale dnes nemáme ani šancu tú vinu preukázať. Jednoducho nie je to postihnuteľné, nie je to trestnoprávne postihnuteľné. Tie činy sa nedajú vôbec dostať pred súd, ktorý by o nich rozhodoval. A to je ten zásadný problém a to je ten rozdiel.
Hrušovský, Pavol, podpredseda NR SR (2010-12-14):
Hlasujeme. (Hlasovanie.) 143 prítomných, 80 za návrh, 54 proti, 9 sa zdržalo. Národná rada návrh zákona schválila. Panie poslankyne, páni poslanci, vyhlasujem päťminútovú prestávku, po ktorej budeme pokračovať v rokovaní o návrhu poslanca Národnej rady Slovenskej republiky Ľudovíta Jurčíka na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov , ktorý prerokovávame ako tlač 145. (Prestávka.) (Po prestávke.)
Glváč, Martin, podpredseda NR SR (2018-05-22):
Ďakujem. S faktickou poznámkou pán poslanec Jurzyca. Končím možnosť prihlásiť sa. Nech sa páči.
M. Hort, podpredseda NR SR: (2009-10-27):
A teraz dáme slovo pánovi poslancovi Galbavému, ktorého určil navrhnutý gestorský výbor, výbor pre kultúru a médiá, aby nás oboznámil ako spoločný spravodajca s úvodnou spravodajskou informáciou k tomuto návrhu poslaneckého zákona. Nech sa páči.
I. Mikloš, podpredseda vlády a minister financií SR: (2005-09-27):
Na rokovanie Národnej rady predkladám návrh na zaradenie častí  majetkových účastí štátu na podnikaní letiskových spoločností, ktoré boli menované do zoznamu majetkových účastí zahrnutých do privatizácie. Tento materiál sa predkladá v súlade s § 41 ods. 1 zákona č. 92/1991 Zb. o podmienkach prevodu majetku štátu na podnikanie iných osôb. Letiskové spoločnosti boli založené 26. apríla 2004 z časti majetku bývalej príspevkovej organizácie Slovenská správa letísk v rozsahu samostatných účtovne oddelených organizačných zložiek spôsobom určeným zákonom č. 136/2004 Z. z. o letiskových spoločnostiach. Tieto akciové spoločnosti vznikli začiatkom mája 2005 zápisom do príslušných obchodných registrov. Ide o akciové spoločnosti so 100-percentnou majetkovou účasťou štátu, kde v jeho mene koná Ministerstvo dopravy, pôšt a telekomunikácií Slovenskej republiky. Vláda svojím uznesením č. 484 zo dňa 21. júna 2005 schválila zaradenie do zoznamu majetkových účastí štátu na podnikaní iných právnických osôb 66-percentnú majetkovú účasť štátu na podnikaní spoločností Letisko Milana Rastislava Štefánika – Airport Bratislava, a. s. a 66-percentnú majetkovú účasť štátu na podnikaní spoločnosti Letisko Košice – Airport Košice, a. s. Zároveň bol schválený ako najvhodnejšia metóda privatizácie priamy predaj vopred určenému záujemcovi vybranému v medzinárodnom výberovom konaní. Týmto spôsobom by sa mala zaručiť transparentnosť, rýchlosť a kvalita celého procesu a výber budúceho spoluvlastníka jednotlivých letiskových spoločností. Zostávajúcich 34 percent majetkovej účasti štátu sa podľa schválenej koncepcie privatizácie prevedie nasledovne: 10 percent na vyššie územné celky, respektíve na vyšší územný celok, v ktorého sídle letisko je, 10 percent na mestá, teda mesto Bratislava a mesto Košice, a 14 percent ostáva štátu v zastúpení ministerstva dopravy, pôšt a telekomunikácií. Navrhovaný postup vychádza už zo schváleného projektu transformácie príspevkovej organizácie Slovenská správa letísk. Medzi hlavné ciele privatizácie patrí zvýšenie atraktívnosti leteckej dopravy zvýšením objemu prepravy a škály destinácií z letísk na Slovensku, zabezpečenie cenovej dostupnosti dopravnej obsluhy a prostredníctvom leteckej dopravy ďalej má pomôcť urýchliť ekonomický rozvoj hospodárstva. Ďakujem za pozornosť.
Bugár, Béla, podpredseda NR SR (2018-12-06):
Vážené pani poslankyne, vážení páni poslanci, privítajme predsedu Poslaneckej snemovne Parlamentu Českej republiky. (Príchod predsedu Poslaneckej snemovne Parlamentu Českej republiky Radka Vondráčka v sprievode predsedu Národnej rady Slovenskej republiky Andreja Danka do rokovacej sály. Potlesk.)
Bugár, Béla, podpredseda NR SR (2019-09-18):
Nech sa páči, prezentujme sa a hlasujme. (Hlasovanie.) Prítomných 143, za 38, proti 17, zdržalo sa 87 poslancov, 1 nehlasoval. Konštatujem, že návrh nebol schválený. Ďalej.
Kočiš, Eduard, poslanec NR SR (2021-11-26):
Ďakujem pekne za slovo, pán predsedajúci. No na to môžem už len povedať, že asi poslanci v klube SaS sa už museli úplne dočista zblázniť, pretože opäť a zase dookola opakovať jednu a tú istú mantru. Dávať na jednu misku váh alkohol a cigarety, poprípade pomaly už teín z čaju budete dávať na rovnakú misku váh ako ľahké, mäkké, stredne mäkké a neviem aké drogy, ja neviem, v akom svete vy žijete. Ale skutočne vám môžem povedať, že momentálne nálada v pléne Národnej rady Slovenskej republiky je taká, že tento váš paškvil, táto vaša hlúposť určite neprejde do druhého čítania, pretože ani podporu vo vlastných koaličných radoch nemáte. Toto sú tak ošemetné a tak zle nastavené témy, pretože spoločnosť teraz trápia úplne iné veci, ako je toto. A to, že sa tu budete obhajovať stále dookola a neustále, že mladí ľudia trpia vo väzeniach, pretože si dali nejakého jedného jointa alebo jednu guličku extázy. Netvrdím, že je správne dostať obrovský trest za legalizáciu drog, ktoré sú v nejakom menšom meradle, ale opakovať sa budem, užívateľ drogy má v mojich očiach nulovú toleranciu a jednoducho, ak bude ten užívateľ, bude ten distribútor, bude ten výrobca, to je taký jeden začarovaný kruh. Vaša liberálna politika hovorí stále o tom istom, chcete mať týchto užívateľov pod nejakou kontrolou, to sa jednoducho nedá a čím skôr si túto vašu mantru prestanete osvojovať, tým skôr sa pohneme možno aj ďalej. Pretože táto rozprava je tu, myslím, že až do štrnástej hodiny podľa všetkého nastavená a skúste naozaj počúvať kolegu Pčolinského, stiahnite to, dopracujte to, môj názor však nezmeníte, ale možno sa pohnete v koaličných radoch v rozhovoroch ďalej.
Zmajkovičová, Renáta, podpredsedníčka NR SR (2012-07-24):
S reakciou na faktické poznámky pán poslanec Beblavý, nech sa páči.
Laššáková, Jana, podpredsedníčka NR SR (2014-06-10):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Pán poslanec Mičovský, nech sa páči.
V. Sopko, poslanec: (2002-04-11):
Môžete, pán predseda, dať hlasovať. J. Migaš, predseda: Panie poslankyne, páni poslanci, nech sa páči, hlasujeme o uvedenom uznesení. Hlasujeme o nastúpení náhradníka pána Lackoviča za bývalého poslanca Kalmana. Hlasujeme. (Hlasovanie.) Prítomných je 115 poslancov, za 113, proti nikto, nikto sa nezdržal, nehlasovali 2. Konštatujem, že sme schválili uznesenie o nastúpení náhradníka Ľuboša Lackoviča na zaniknutý mandát poslanca Jozefa Kalmana. Poprosil by som pani Michalovovú a pána Lackoviča, aby prišli do rokovacej miestnosti. Pristúpime k sľubu poslancov Národnej rady Slovenskej republiky. Chcem pripomenúť, že podľa § 4 ods. 2 zákona o rokovacom poriadku poslanec skladá sľub tak, že po verejnom prečítaní textu sľubu položí pravú ruku na ústavu, povie slovo sľubujem a podaním ruky a svojím podpisom potvrdí zloženie sľubu. Prosím pani Michalovovú a pána Lackoviča, aby predstúpili pred rečnícke miesto a zložili Ústavou Slovenskej republiky predpísaný sľub. Prosím podpredsedu Národnej rady Slovenskej republiky Pavla Hrušovského, aby prečítal text sľubu, zároveň prosím prítomných, aby počas skladania sľubu vstali.
F. Mikloško, poslanec: (2002-04-11):
I. Presperín, podpredseda NR SR: Pani poslankyňa Tóthová.
Faič, Vladimír, poslanec NR SR (2011-04-05):
Ďakujem za slovo, pán predseda. Nebudem sa namáhať s vecnými argumentmi, ktoré som v prevažnej miere povedal na našom výbore gestorskom. Len niektoré výrazné skutočnosti sa pokúsim znovu predostrieť. Súhlasím s tým, že v celej verejnej správe a tak aj v miestnej samospráve je množstvo problémov. Súhlasím aj s tým, že je nevyhnutné asi urobiť aj kompletnú revíziu výkonu kompetencií a ich financovania, pretože je desať rokov fakticky po prenesení kompetencií a takú inventúru treba urobiť z rôznych dôvodov. Súhlasím aj s tým, že je právo poslancov predkladať návrhy zákonov, je to nesporné, ale, myslím si, že tento návrh zákona sa vymyká z tohoto rámca, pretože po prvýkrát v histórii v tomto parlamente je tu návrh, za ktorý samozrejme si preberá zodpovednosť vládna koalícia, ktorá je v ostrom rozpore s miestnou samosprávou a ktorá vlastne ako keby chcela negovať tie piliere, na ktorom je demokracia stavaná, tá miestna demokracia. A druhá a možno podstatnejšia súvislosť, a poviem to tak ako na výbore, je to znovu pokus a omyl. Prvý pokus, v štyroch bodoch návrh zákona. Druhý pokus, vo výbore pre verejnú správu v desiatich bodoch zmena toho, čo bolo predložené. A teraz som dozvedel, že bude znovu v desiatich bodoch predložená zmena. No, ďakujem pekne za takýto legislatívny rámec.
Sulík, Richard, poslanec NR SR (2012-10-23):
No, pán poslanec Kamenický, ďakujem za túto otázku a celé dve minúty použijem na odpoveď. Nie je pravda, že podnikatelia, keď sa ich opýtate, ako chcú platiť dane, povedia nula. Podnikatelia, to nie sú že banda blbečkov, ktorí nechápu súvislosti, ale uvedomujú si, že keď chcú aspoň nejaké verejné statky mať, tak nejde to s nulovými daňami. A keď sa rovná daň zavádzala, tak sa robili aj rôzne prieskumy práve na túto otázku. Koľko si myslíte, že tu na Slovensku, ako žijeme, a vychádzali nejaké sadzby, a keď chcete k tomu nejaký ďalší materiál, rád vám ho dám. Ale tá pointa a to zaujímavé na tej vašej otázke je, že kde má teda táto optimalizácia končiť? No pozrite, Nemecko dnes má vyššie, má, fyzické osoby majú 42 %, právnické majú 25 %, oni sa nehrnú, aj takisto aj Rakúsko má vyššie dane, 25 %, a nehrnú sa do nejakej optimalizácie na 16 % alebo na 10, alebo do zníženia daní, a robia to preto, lebo oni za tie dane aj niečo ponúkajú. A práve preto si myslím, je veľmi významná táto daňová konkurencia, ktorá dnes existuje, a preto je mimoriadne nebezpečné najmä pre krajiny, ako je Slovensko, keď harmonizácia daní, keď povieme, všetci musia mať minimálne 30 % daní z príjmu. Nemci s tým problém mať nebudú, lebo ponúkajú, ponúkajú špičkovú infraštruktúru, napríklad diaľnice, o takýchto diaľniciach môžeme my tu snívať, v Nemecku majú dokonca lepšie diaľnice ako v Grécku, lebo tí majú úplne najlepšie diaľnice. A ponúkajú vzdelanie, zdravotný systém, x iných vecí, skrátka, tá spoločnosť je oveľa vyvinutejšia a na oveľa vyššej úrovni a tá infraštruktúra je o toľko lepšia, že dokážu vykompenzovať aj tie vyššie dane. Ale my nie, pre nás je to naozaj skutočná komparatívna výhoda, a my teraz sa jej ideme zbaviť, pán Kamenický. Ďakujem.
Šefčík, Marek, poslanec NR SR (2023-02-10):
Ďakujem pekne za slovo. Pán poslanec Dostál, ja som sa chcel pôvodne opýtať, že či vy v SaS-ke ste ochotní posunúť ten zákon do druhého čítania a potom sa baviť o tom, že sa vieme dohodnúť na niektorých úpravách toho zákona. Ale vy ste to potom povedali na záver svojej rozpravy, že navrhujete postúpiť zákon na dopracovanie, čiže stiahnuť a dopracovať. Takže na to ste mi odpovedali. Ale potom v závere rozpravy ste sa ešte rozohnili, čo sa týka toho programového vyhlásenia vlády. Viete, nie všetko sa podarí splniť, žiadnej vláde asi sa nepodarí splniť všetko z programového vyhlásenia vlády a tu boli iba reakcie na to, že predsa ste s tým súhlasili. Súhlasili ste už s tým, keď ste išli do tej vlády. Podpísali ste koaličnú zmluvu, podpísali ste programové vyhlásenie vlády, vaši zástupcovia. Takže vy ste súhlasili s tými vecami a akým spôsobom sa to tam dostalo, môžeme sa baviť o tom, že to bola dohoda, pretože OĽANO malo nejaký výsledok vo voľbách a bolo by nezmyselné, keby OĽANO si tie svoje základné tézy, s ktorými išlo do volieb, nepresadilo do koaličnej zmluvy, resp. do programového vyhlásenia vlády. No my sme sa bavili o tom aj na klube, ako to fungovalo. OĽANO bola počas tých troch rokov, keď to môžem tak povedať, strana, ktorá najmenej vecí vetovala na koaličných radách. Pokiaľ ja viem, najmenej. Najviac vetovala SaS-ka, resp. SME RODINA. To sú informácie, ktoré mám od tých členov koaličnej rady, ktorí sa tých koaličných rád zúčastňovali.
Kollár, Boris, predseda NR SR (2020-04-01):
Prosím, prezentujme sa a hlasujeme. (Hlasovanie.) Prítomných 140 poslancov, za 134, proti žiadny, zdržali sa 5, nehlasoval 1. Konštatujem, že sme tento návrh schválili. Pani poslankyne, páni poslanci, odhlasovali sme v prvom čítaní vládne návrhy zákonov, o ktorých rokujeme v skrátenom legislatívnom konaní. Prosím predsedov príslušných výborov, ktorým boli vládne návrhy zákonov pridelené na prerokovanie, aby zvolali výbory, aby zvolali schôdze výborov. Prerušujem rokovanie 4. schôdze Národnej rady. Pokračovať budeme zajtra o 11. hodine rokovaním o návrhu zákonov v druhom čítaní. Ďakujem. (Reakcia z pléna.) Aha. S procedurálnym udeľujem slovo pánovi poslancovi Kremskému.
Senko, Ján, poslanec NR SR (2017-12-06):
Ďakujem za slovo. Pán minister, je zbytočné očakávať zo strany opozície pochvalu alebo ocenenie práce. Je jasné, že svoje argumentačné klišé opozícia neopustí, bude podsúvať verejnosti svoje argumenty ničím nepodložené. Keď sa vy snažíte im tieto argumenty vyvrátiť, nemajú protiargumenty, táto schôdza je jednoducho toho dôkazom. Jednoducho nestačia argumentovať na vaše argumenty. Ale myslím si, že Slovensko má už nejaké skúsenosti zo strany vládnutia niektorých politikov, ktorí sú v súčasnom období v opozícii, za to takmer 1,5-ročné obdobie a veľmi dobre vedia, že čo stihli za to obdobie. Odpočúvať novinárov, stačili zmeniť účelovým spôsobom zákony, či už o Slovenskej televízii, o Slovenskom rozhlase, mali zlaté padáky ich nominanti, ktorí boli na manažérskych funkciách. Dokonca aj pán Rajtár, ktorý tu dnes hovoril, bol tiež pri tom, akým spôsobom sa odpúšťali pohľadávky štátu. Takže, ľudia, počúvajte, kto o týchto veciach hovorí a čo vás očakáva v prípade, že by, nedajbože, boli úspešní. Na to si dávajte pozor, pretože dnešné vystúpenia sú tiež už plné vyhrážok, a neviem, akým spôsobom by sa vyhrážali ešte všetkým ďalším, keby sa tomu tak stalo. Nakoniec ešte aj jedna skúsenosť invalidov, invalidných dôchodcov, ktorým boli zobraté invalidné dôchodky, a vtedy na ministerstve sedel popri pánovi Kaníkovi aj štátny tajomník pán Beblavý.
Suja, Miroslav, poslanec NR SR (2022-12-07):
Ďakujem za slovo, pán podpredseda. Vážení kolegovia, kolegyne, na začiatok jeden príklad podnikateľa, môjho dobrého známeho, čo zvýšené náklady na zamestnancov po tom skokovitom zvýšení minimálnej mzdy vyriešil tak, že prepustil 10 % z nich. To sa stalo. Držal sa tej zásady, čo som povedal, že lepšie sú preňho, keď robia traja spokojní, ako päť nespokojných. Dúfam, že prijatím tohto zákona sa tohto nedočkáme. Verím v to, aj keď som trošku skeptický. Ja roky osobne som robil nočné. Roky. Preto dokážem pochopiť týchto ľudí. Robil som niečo podobné, kde sa piekol taký celozrnný chleba, kde sa robili nočné, aj keď sa tento blázon Pročko smeje, ale áno, za moju mamu som chodil do nočnej a viem, čo to bolo, keď som stade vychádzal. Viem, čo to bolo pre mňa. Preto tento, preto tento návrh podporím. (Reakcie z pléna. Ruch v sále.) Preto tento návrh... (Prerušenie vystúpenia predsedajúcim.)
P. Paška, predseda NR SR: (2010-03-09):
(Hlasovanie.) 130 prítomných, 121 za, 2 proti, 5 sa zdržalo, 2 nehlasovali. Tento bod sme schválili.
Vášáryová, Magdaléna, poslankyňa NR SR (2015-02-10):
Tri vety mám... (Prerušenie vystúpenia predsedajúcim.)
P. Hrušovský, predseda NR SR: (2005-06-30):
(Hlasovanie.) 137 prítomných, 76 za návrh, 46 proti, 14 sa zdržalo, 1 nehlasoval. Návrh sme schválili.
Bugár, Béla, podpredseda NR SR (2016-03-23):
Vážené dámy, vážení páni, podľa rokovacieho poriadku teraz požiadal o slovo pán predseda Národnej rady. Nech sa páči.
M. Číž, podpredseda NR SR: (2008-01-30):
Ja vám dám ešte jeden malý podnet. Dobové noviny a pravicové denníky, lebo Smer pravdepodobne nie je sociálnodemokratický, hovorili o tzv. kauze 1,2 mld. Sk. Hodnotili tú kauzu ako tunelovanie vlastného podniku. A to bolo vyplácanie peňazí za poradenstvo, kde jednoducho podniky, vlastníci si sami sebe mali vyplácať 1,2 mld. korún. A predstavte si, i budúca sociálna demokratka, zhodou okolností výkonná riaditeľka Transparency International pani Beblavá-Sičáková hovorí: „Áno, táto otázka otvára problém, ako si štát chráni svoje záujmy, ak ide o obrovské sumy,“ pán Mikloš, ak ide o obrovské sumy. Ďalej dokonca v tom článku som našiel toto: „Ďalej považujem za zlyhanie verejného záujmu, ak štát nemá ošetrený vplyv v privatizovaných podnikoch.“ Kto podpísal a vytvoril takú možnosť, pán Mikloš, aby bolo možné okradnúť akcionára minimálne o 600 mil. korún týmto spôsobom? Keď budete mať čas, vyjadrite sa k tomu, aby teda tie nezmysly, ktoré, ako ste hodnotili celú správu... (Vystúpenie prerušené časomierou.)
Zmajkovičová, Renáta, podpredsedníčka NR SR (2013-10-24):
Pani poslankyňa Vaľová.
Danko, Andrej, podpredseda NR SR (2024-01-17):
Poslankyňa Gažovičová.
Laurenčík, Milan, podpredseda NR SR (2021-06-18):
Ďakujem. Pán poslanec Valášek, asi ste omylom stačili procedurálny návrh. Takže ďalším rečníkom bude pán poslanec Marek Šefčík, nech sa páči.
Grendel, Gábor, podpredseda NR SR (2023-02-02):
Pán poslanec Svrček nebude reagovať, takže nech sa páči, v rozprave ešte vystúpi pán poslanec Eduard Kočiš.
Kotleba, Marian, poslanec NR SR (2016-10-26):
Sú dnes ešte na Slovensku, nie v tejto krajine, ale na Slovensku ľudia, ktorým to nie je jedno. Ktorým to nie je jedno a ktorí sa nebudú, pán poslanec, ktorí sa nebudú len tak prihliadať potichu na to, ako pár eurosvetoobčanov rozpredáva Slovensko. Ja som presvedčený, že táto vaša iniciatíva nás oprávňuje k tomu, aby som z tohto miesta mohol povedať, že si ako predkladatelia tohto pokusu rozpredať Slovensko môžte s najväčšou hrdosťou nalepiť na čelo nálepku „Pozor, zahraničný agent!“ A ja len dúfam, pán poslanec, že za tieto slová nedostanem od vás facku. Ďakujem pekne. (Potlesk.)
Jurinová, Erika, podpredsedníčka NR SR (2014-11-10):
Chcete reagovať, pani poslankyňa? S reakciou pani poslankyňa Vášáryová. Nech sa páči.
Žiga, Peter, podpredseda NR SR (2024-09-13):
Na vaše vystúpenie tri faktické poznámky. Ako prvý pán poslanec Michelko.
Martvoň, Anton, poslanec NR SR (2012-09-13):
Ďakujem pekne za slovo. Pán minister, ja v prvom rade chcem uvítať túto aktivitu zo strany ministra životného prostredia a jeho organizácií. Ja osobne budem reagovať na vašu výzvu tým, že sa tiež zapojím do tohto projektu. A zároveň by som vyzval všetkých občanov, aby tento týždeň mobility taktiež využili a podporili rozvoj ochrany životného prostredia na Slovensku. Ďakujem pekne.
Jurinová, Erika, podpredsedníčka NR SR (2015-11-20):
Pán spravodajca sa nechce vyjadriť. Prerušujem rokovanie o tomto bode programu. Pokračujeme druhým čítaním o návrhu poslanca Národnej rady Slovenskej republiky Pavla Pavlisa na vydanie zákona, ktorým sa mení a dopĺňa zákon č. 98/1987 Zb. o osobitnom príspevku baníkom v znení neskorších predpisov . Návrh zákona je pod tlačou 1753. Spoločná správa výborov má tlač 1753a. Dávam slovo poslancovi Pavlovi Pavlisovi, aby návrh zákona odôvodnil.
Zemanová, Anna, poslankyňa NR SR (2020-02-20):
Pán poslanec Tomáš, povedali ste ako rečnícku otázku, že čo je na tom zlé, že chcete zvýšiť dôchodky. Nuž nebolo by na tom nič zlé, keby ste takýto nesystémový krok dali v riadnom konaní, v riadnom schvaľovaní štátneho rozpočtu, aby boli vlastne prerátané všetky dopady. Vtedy naozaj by to bola jedna z ďalších nerozumností zo strany vládnej, vládnej koalície. Ale teraz je to zlé na tom, že vy vlastne tuná naozaj predvádzate volebnú korekciu, ktorú nielen vy tu v parlamente sa nehanbíte pod slovenským znakom tuná toto rozprávať, ale aj váš podpredseda strany Žiga to povedal jednoznačne v jednej z diskusií, že áno, áno my to máme vo voľbách, vo volebnom programe, áno, my to teraz chceme dať a sme sa tak rozhodli a ide to. Čiže žiadne tie hospodárske situácie, tá situácia, ktorá, o ktorej hovoril kolega Ondrej Dostál. Čiže je to v priamom prenose volebná korupcia. Vy hovoríte, nemožno stíhať poslanca za svoje hlasovanie. Nuž tak dobre. Áno, poslanca nemožno, ale vláda, ktorá hospodári s našimi verejnými prostriedkami, nie s prostriedkami SMER-u, ale verejnými prostriedkami, tak ju áno, lebo ona je trestnoprávne zodpovedná. Každý ten jeden člen, keď dá takúto, takýto návrh, ktorý urobí dieru do štátneho rozpočtu, a arogantne proti zákonom Slovenskej republiky sa tu tvári ako niekto, pre koho zákony neplatia. Preto sa aj pridávam k trestnému oznámeniu, ktoré podala naša Lucia Nicholsonová, a týmto vyzývam Generálnu prokuratúru, aby ma zahrnuli do podávateľov toho trestného oznámenia voči vláde Slovenskej republiky a voči takémuto nezodpovednému a arogantnému konaniu, kde preukazuje, kto má moc, môže všetko. Ale ešte by som doplnila, že nieže, kto má moc, ten, kto vlastne kope už ako zdochýňajúci kôň, tak ten už robí všetko.
B. Bugár, podpredseda NR SR: (2004-05-26):
Teraz by malo nasledovať druhé a tretie čítanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou (tlač 568). Na dnešnom rokovaní vláda ale návrh vzala späť uznesením č. 479, takže o tomto rokovať nebudeme, ale pristúpime k rokovaniu, ešte máme 15 minút, o správe o bezpečnostnej situácii v Slovenskej republike za rok 2003 (tlač 632). Spoločnú správu výborov máte v tlači 632a. Prosím teraz ministra vnútra Slovenskej republiky pána Vladimíra Palka, aby návrh alebo správu uviedol. Nech sa páči.
Záhumenský, Marian, poslanec NR SR (2011-12-08):
Ďakujem pekne, pán predseda. Pani predsedníčka, určite sa zhodneme na tom, že problém usporiadania vlastníckych vzťahov treba riešiť, o tom nie je žiadna debata, aby sa čím skôr našiel mechanizmus, ako nájsť kľúč na vyriešenie nedoriešených dlhoročných sporov alebo vzťahov ohľadne majetku k lesnej pôde. Ale vecne tento návrh zákona, ktorý tuná je, tento problém absolútne nerieši. Dnes prerokovávame ešte len skrátené konanie, ale ak ste hovorili vecne, tak tento zákon, ak ste si nevšimli, je len o ťažbe. Hovorí, že potrebuje vyťažiť 400 000 kubíkov dreva na 200 000 hektárov neznámych alebo vlastníkov, ktorým nie je vydaný lesný majetok. To znamená, že to, na čo apelujete, aby sme našli kľúč, tak tento zákon hovorí len o ťažbe a o vyťažení dreva z tejto pôdy. A ak dávate podmienku, že treba dať blokačný mechanizmus vlastníkom, tak môžem vás uistiť, že všetci známi vlastníci sú proti tomu, aby tam štátne lesy ťažili, a všetci neznámi vlastníci o tom nevedia, že tam niekto chce ťažiť. Takže ak chceme riešiť problém, prosím, poďme do toho, ale nájsť mechanizmus, ako usporiadať vlastníctvo k týmto pozemkom. A nemyslím si, že kvôli tomu je nutné porušovať zákon o rokovacom poriadku. To znamená, že treba predložiť v normálnom legislatívnom procese návrh z vlády do Národnej rady, nechať mu priestor na diskusiu v prvom čítaní, v druhom čítaní a určite sa nájde spôsob, ako to urýchliť a vyriešiť. Ďakujem.
Blanár, Juraj, podpredseda NR SR (2021-12-08):
Pán poslanec Ondrej Ďurica s faktickou poznámkou.
Kollár, Boris, predseda NR SR (2020-09-17):
Prosím, prezentujme sa a hlasujeme. (Hlasovanie.) Prítomných 142 poslancov, za 110, proti 5, zdržali sa 27. Konštatujem, že Národná rada zvolila Jána Tótha za predsedu Rady pre rozpočtovú zodpovednosť. Teraz budeme hlasovať v druhom čítaní o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke, ktorý prerokovávame v skrátenom legislatívnom konaní (tlač 189). Dávam slovo predsedovi výboru pre hospodárske záležitosti poslancovi Petrovi Kremskému, aby hlasovanie uvádzal. (Hlasovanie o vládnom návrh zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov , tlač 189.)
Grendel Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 122 poslancov, za 84, proti 5, zdržalo sa 33 poslancov, hlasovali všetci prítomní. Konštatujem, že sme schválili vládny návrh novely zákona o podpore najmenej rozvinutých okresov. Teraz vyhlasujem trojminútovú prestávku, po ktorej budeme pokračovať v prerušenej rozprave v prvom čítaní o návrhu poslancov Takáča, Blanára, Saloňa a Habánika (tlač 654). Ešte, pán poslanec Viskupič, procedurálny návrh.
P. Paška, predseda NR SR: (2008-09-10):
(Hlasovanie.) 140 prítomných, 119 za, 1 proti, 19 sa zdržalo, 1 nehlasoval. Pridelili sme návrh výborom a určili lehoty na prerokovanie. Pán poslanec Fronc uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 293/2007 Z. z. o uznávaním odborných kvalifikácií a o zmene a doplnení zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , je to tlač 736.
Beblavý, Miroslav, poslanec NR SR (2018-06-20):
Ďakujem pekne. Pán predsedajúci, aj po predchádzajúcej konzultácii s vami si dovolím navrhnúť presunutie bodov 66 až 68 na najbližšiu schôdzu Národnej rady. Tento svoj návrh odôvodňujem tak, že tie body boli časované, aby súladili aj s predložením vládneho návrhu v tejto oblasti do Národnej rady, ktorý mal byť na tejto schôdzi podľa pôvodného harmonogramu, ale vláda tiež ešte nepredložila svoj návrh, preto sa zdá byť účelnejšie tento návrh prerokovať na septembrovej schôdzi. Ďakujem pekne.
Blanár, Juraj, podpredseda NR SR (2022-09-29):
Pán poslanec Filip Kuffa s faktickou poznámkou.
Lebocký, Tibor, poslanec NR SR (2014-01-28):
Ďakujem za slovo, pani podpredsedníčka. Pán kolega Simon, no nenechal si tu novelu zákona o verejnom obstarávaní, nenechal si na nej ani jednu nitku suchú. Pritom na výbore si tam sedel a takmer si prikyvoval. A možno aj preto, pán kolega, že si si uvedomoval, že v roku 2011, keď si ty bol členom vlády, sa zákon o verejnom obstarávaní novelizoval, vieš, koľkokrát za jeden rok ? Sedemkrát. Čiže tak ako vtedy, aj teraz ide o to, že tu nehovoríme o cieli, o nejakom, ešte neviem, ako si to nazval, nejakom pofidérnom cieli. Tu ide o prostriedok na to, aby sme dosiahli riešenie tých problémových vecí, ktoré sa ukázali v rámci legislatívnej praxe uplatňovania novelizovaného zákona za problematické. Čiže ide tu skutočne o snahu vyriešiť problém a čo najrýchlejšie zabezpečiť komfortné pôsobenie samotnej legislatívnej praxe. A to, samozrejme, ty si si politikárčenie neodpustil a dobre by bolo prehodnotiť stav aj z toho aspektu, či v rámci toho roku 2011, keď, ako som spomenul, bolo 7 novelizácií zákona o verejnom obstarávaní, koľko z nich bolo nepriamymi novelami. Hop, a už keď sme pri tých nepriamych novelách, pán kolega, sám si spomínal, že nie si právnik. Predkladá sa celý článok IV, kde sa transparentne priznáva, že sa jedná o vstup do zákona 25 o verejnom obstarávaní, čiže tvrdenie, že ide o nepriamu novelu, takisto nie je správne, z legislatívneho hľadiska nie. Ďakujem.
Tomáš, Erik, poslanec NR SR (2016-09-13):
Vážený pán predseda, vážení kolegovia, kolegyne, slovíčko „šťať“ z úst poslankyne Národnej rady za SaS Janky Cigánikovej je akýmsi symbolom správania sa opozície v tomto parlamente. Spomínam to preto, lebo aj vy ste sa, pán predseda, nad týmto slovom pozastavili. Keď som na úvod svojej faktickej poznámky, ktorú zjavne nepochopila, hovoril, že je to sympatická dáma, to slovo beriem späť a môžem len zopakovať, že ju mám rád rovnako ako všetky ostatné ženy. Symbolom správania sa opozície v Národnej rade boli aj následné vulgarizmy a urážky voči vašej osobe počas vášho vystúpenia. Možno bol mikrofón tentokrát vaším nepriateľom, pretože ten zachytil vašu obranu, ale nezachytil to, čo vašej obrane predchádzalo, a to boli slová Igora Matoviča smerom k vám, že ste špina, hajzel a podobné veci, ktoré o vás povedal. Samozrejme, mikrofón zachytil už len vašu obranu. Chcem povedať zároveň, že opozícia, táto opozícia nemá morálne právo kritizovať akékoľvek zmeny v rokovacom poriadku, keď mnoho jej zastupiteľov ešte v čase Radičovej vlády ako koaličných poslancov brutálnym spôsobom zasiahlo do práv opozičných poslancov strany SMER – sociálna demokracia tým, že obmedzili čas ich vystúpení. Napriek tomu, čo som o opozícii povedal, chcem vás, pán predseda, ešte požiadať, aby ste možno do poslednej chvíle sa pokúšali rokovať a nájsť dohodu na zmenách v rokovacom poriadku. Ideálne by bolo, ak by táto zmena bola prijatá naprieč politickým spektrom, možno minimálne ústavnou väčšinou, aj keď si uvedomujem, že opozícia možno vôbec o túto dohodu nemá záujem.
Bittó Cigániková, Jana, poslankyňa NR SR (2021-12-14):
Pán predsedajúci, chcela by som sa za klub SaS vyjadriť k zákonu o kategorizácii nemocníc. Chcela by som povedať, že tento zákon jednoznačne podporujeme a to preto, že garantuje ľuďom kvalitu, či už je to materiálno-technické zabezpečenie a teda prístrojové vybavenie, či už je to personálne zabezpečenie. A teda keď už ten človek príde do tej nemocnice, tak aby tam naozaj našiel tú pomoc. Či sú to už finančné zdroje okrem miliardy, vyše miliardy z plánu obnovy aj 60-tisíc pre každú ambulanciu, ktorá vznikne v regióne a nielen pre novú, ale aj pre takú, ktorá bude prevzatá mladým lekárom od toho staršieho, plus finančná dotácia alebo garancia pre nemocnice, kde jednoducho príde k zmene, tak ešte dva roky potom sú poisťovne povinné finančné prostriedky, finančnými prostriedkami ďalej dotovať tieto nemocnice. Garantuje ľuďom časovú dostupnosť. Ľudia budú mať konečne v zákone napísané, kedy presne majú nárok na akú zdravotnú starostlivosť aj vecnú dostupnosť, a vďaka pozmeňujúcemu návrhu pána poslanca Krajčího dokonca aj garanciu, že ak im poisťovne nezabezpečia túto dostupnosť, tak budú mať nárok na liečbu v zahraničí, takže nebudú musieť čakať. Máme za sebou desiatky, stovky hodín diskusií a chcem sa opýtať kritikov, čo ponúkajú oni. Dvanásť rokov, kedy bola najväčšia reforma toaletný papier v nemocniciach, aj to len v niektorých? Preto aj keď nesúhlasíme so sankciami pre záchranárov, chápeme ich zúfalstvo, ktoré nie je výsledkom dnešných dní, ale dlhej-dlhej vašej vlády (výkriky z pléna), a práve preto podporujeme návrh optimalizácie siete nemocníc a prvú časť reformy všeobecnej zdravotnej starostlivosti, ktorá bude pokračovať. Ďakujem ministrovi a všetkým, ktorí sa na tomto podieľali, ministrovi terajšiemu aj bývalému. Ďakujem pekne. (Potlesk.)
Číž, Miroslav, doterajší podpredseda NR SR (2010-07-08):
Pán poslanec Alojz Přidal.
Blanár, Juraj, podpredseda NR SR (2021-09-24):
Ďakujem, pán spravodajca. Otváram všeobecnú rozpravu, vážené panie poslankyne, vážení páni poslanci. Písomnú prihlášku som do rozpravy neobdržal. Takže dávam možnosť teraz prihlásiť sa ústne do rozpravy. Konštatujem, že nikto sa nehlási do rozpravy, preto rozpravu uzatváram. Chcem sa spýtať pána navrhovateľa, či chce niečo k... takisto ani pán spravodajca. Keďže rozprava neprebehla, takže prerušujem rokovanie o tomto bode programu. Pristúpime k ďalšiemu; ďakujem, pán spravodajca; k ďalšiemu návrhu, ktorý je v prvom čítaní, je to vládny návrh zákona, ktorým sa mení a dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , pod parlamentnou tlač 621 a s návrhom na pridelenie výborom je v rozhodnutí 655. Opäť poprosím podpredsedu vlády a ministra financií, aby vládny návrh zákona v snemovni uviedol. Nech sa páči.
Figeľ, Ján, podpredseda NR SR (2014-11-28):
Vyhlasujem rozpravu za skončenú. Pán navrhovateľ, pán minister, chcete sa vyjadriť? Nech sa páči.
Laššáková, Jana, podpredsedníčka NR SR (2013-12-05):
Ďakujem pekne, pán podpredseda vlády. Pán poslanec, chcete položiť doplňujúcu otázku?
P. Hrušovský, predseda NR SR: (2004-12-07):
Prosím teraz pána spoločného spravodajcu, aby ešte pred zahájením tajnej voľby predniesol návrh uznesenia, tak ako ho odporúča výbor pre financie, rozpočet a menu. Nech sa páči, pán spoločný spravodajca.
Kremský, Peter, poslanec NR SR (2023-03-14):
...ako koníček. Nie, veterány, tie sú už tie staršie. Toto nad dvadsať rokov, to sú tzv. youngtimery, ešte nie sú veterány, ale sú teda na dobrej ceste k tomu, takže, takže je to taký medzistupeň. Čiže asi toľko moje odôvodnenie. Prečítam teraz pozmeňujúci návrh. Pozmeňujúci a doplňujúci návrh poslancov Petra Kremského a Petra Libu k návrhu poslancov Národnej rady Slovenskej republiky Petra Kremského, Milana Kuriaka, Richarda Vašečku, Petra Libu a Petra Vonsa na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1379). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady predkladám nasledujúci pozmeňujúci a doplňujúci návrh. V návrhu zákona navrhujem tieto zmeny a doplnenia: 1. V čl. I sa doterajší text označuje ako bod 1 a dopĺňajú sa nové body 2 a 3, ktoré znejú: „2. V sadzobníku správnych poplatkov v časti VI. Doprava sa v položke 65 dopĺňa písmeno e), ktoré znie: „e) Zápis držiteľa motorového vozidla kategórie M1 a N1, pri ktorom sa nemení evidenčné číslo vozidla a ku dňu tohto zápisu uplynulo najmenej 20 rokov od dátumu prvej registrácie vozidla, sa znižuje na najviac 120 eur.“ 3. V sadzobníku správnych poplatkov v časti VI. Doprava sa v položke 65 v poznámke 2 slová „s výkonom motora do 110 kW vrátane“ nahrádzajú slovami „s výkonom motora do 150 kW vrátane“.“. To je všetko. Ďakujem.
Žiga, Peter, minister životného prostredia SR (2012-12-14):
Ďakujem pekne. Vážená pani predsedajúca, panie poslankyne, páni poslanci, vládny návrh zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov, predkladám na základe doplňujúceho formálneho oznámenia Európskej komisie z 20. mája 2011. Cieľom návrhu zákona je prijatie takej právnej úpravy, ktorou sa zohľadňujú výhľady Európskej komisie vzťahujúce sa k nesprávnej alebo neúplnej transpozícii smernice Európskeho parlamentu a Rady 2009 zo 6. mája 2009 o používaní geneticky modifikovaných organizmov v uzavretých priestoroch. Európska komisia upozornila na nedostatočné prevzatie definície pojmu geneticky modifikovaných mikroorganizmus. Návrh zákona nebude mať vplyv na štátny rozpočet, rozpočty obcí a vyšších územných celkov, podnikateľské prostredie a sociálny ani environmentálny vplyv ani vplyv na informatizáciu spoločnosti. Ďakujem pekne, skončil som, pani predsedajúca.
P. Paška, predseda NR SR: (2008-05-21):
Tento návrh sme schválili.
Jurinová, Erika, podpredsedníčka NR SR (2013-09-05):
Áno. Na interpeláciu č. 8 a č. 22.
Ďurica, Ondrej, poslanec NR SR (2021-11-30):
Ďakujem, pán podpredseda. Pán kolega Taraba, ja som neočakával, že tie reakcie na tvoj príhovor alebo na obsah toho, čo si povedal, budú, budú pozitívne. Samozrejme, tu celkom jasne určitá politická strana a jej predstavitelia naháňajú voliča, to je prvá vec. Tu sa bojuje o voliča a tu sa mladému voličovi a možno prvovoličovi vysiela jasný signál, že toto je, toto je proste strana, ktorá vám dá všetky slobody, dá vám všetky možnosti. V princípe, keď to veľmi zjednoduším, nebudete nič musieť a všetko budete môcť, pretože presne toto je už roky rokúce aj v histórii návod, ako získať obrovský priestor v podobe mladých ľudí, ktorí sú ľahko manipulovateľní, ľahko, ľahko ovládateľní. Ja som to povedal minulý týždeň, keď sme končili rozpravu ohľadne tejto témy, že videl som niekoľko dokumentov a niekoľko článkov som si prečítal, kde narkomani vysvetľovali ten krok k tej závislosti, či už to boli nejaké osobné príbehy, životné tragédie, alebo to bolo z nudy. V drvivej väčšine, vážené kolegyne a kolegovia, bola práve marihuana tým odrazovým mostíkom k tej naozaj veľkej a zničujúcej závislosti. Takže vyslať teraz do spoločnosti signál, že tu priamo v Národnej rade Slovenskej republiky sa tento pojem a tento problém zľahčuje a že sa to považuje za niečo normálne, či už sa to nazve dekriminalizácia alebo akokoľvek, ja som si istý, že ten signál pre ľudí je veľmi nebezpečný.
Kozelová, Monika, poslankyňa NR SR (2022-11-30):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2001-09-07):
Pýtam sa pána navrhovateľa, či chce zaujať stanovisko k rozprave. Nech sa páči. J. Volf, poslanec: Ďakujem. Aj keď v podstate pán poslanec Husár povedal to gro, chcem upozorniť na to, že vlastne tento pôvodný návrh zákona riešil špecifické situácie, či už vo vzťahu k fyzickým osobám, kde vlastne posunul tieto pozemky priamo do vlastníctva, alebo k právnickým osobám, kde bolo niekoľko kategórií. Išlo tu o telovýchovné jednoty, kde bol presun na obce, alebo išlo o bytové družstvá, kde v podstate došlo k presunu postupne až na družstevníka. Táto časť, ktorú dnes chceme upraviť, sa týkala spotrebných družstiev, teda špecifickej situácie družstiev, a nie situácie, keď sa toto vlastníctvo dostalo už do iných rúk. To znamená, týka sa vyslovene len spotrebných družstiev.
Dubovcová, Jana, poslankyňa NR SR (2011-09-06):
Prosím, pán predsedajúci, aby ste dali hlasovať o procedurálnom návrhu pána poslanca Madeja, ktorý zaznel v rozprave, ktorý znie, že Národná rada nebude pokračovať v rokovaní o predloženom návrhu zákona.
Ďuriš Nicholsonová, Lucia, podpredsedníčka NR (2019-05-21):
Dobre, takže ešte raz, panie poslankyne a páni poslanci, návrh vlády na voľbu riaditeľa Národného bezpečnostného úradu má parlamentnú tlač 1501 a uvedie nám ho pani ministerka vnútra Denisa Saková. Chcem vás požiadať ešte raz o ospravedlnenie. Nech sa páči. (Rokovanie o návrhu na voľbu riaditeľa Národného bezpečnostného úradu , tlač 1501.)
Sopko, Miroslav, poslanec NR SR (2019-09-24):
Ďakujem, pán predsedajúci. Musím z tohto miesta vyhlásiť, že, samozrejme, aj my za naše hnutie OĽANO podporujeme tento návrh zákona a dlhodobo hovoríme, že je dôležité ísť cestou garantovania miest v materských školách, pretože keď si to tak zoberieme úprimne, máme tu vlastne určitý ten dlh voči tomu, akým spôsobom v priebehu minulosti sme pristupovali ku kapacitám v materských školách, že jednoducho množstvo materských škôl skončilo a keď došlo k nárastu, tak jednoducho sme boli všetci prekvapení, akým spôsobom práve ten nárast detí nás zaskočil. A toto je jedna dôležitá vec, ktorú musíme vždy zdôrazňovať. Jednoducho máme tento dlh. Navyše títo ľudia si platia dane a očakávajú v múdro spravovanom štáte, že za platbu daní dostanú zodpovedajúce služby. Čo je to za štát, ktorý nedokáže zabezpečiť priestor, aby mali títo ľudia zodpovedajúce služby? Navyše si zoberme aj to, že čo vlastne sa tu požaduje. Nič neobvyklé. V rámci aj analýzy Inštitútu vzdelávacej politiky, ktorú urobil pred prijímaním povinného predškolského vzdelávania, vyplýva, že 11 krajín v Európskej únii má iba právny nárok na miesto v materskej škole. Je to Belgicko, Dánsko, Estónsko, Francúzsko, Malta, Nemecko, Portugalsko, Slovinsko, Španielsko, Švédsko i Spojené kráľovstvo. To znamená, nie je to nič neobvyklé. Je to osvedčená skúsenosť. Je to príklad dobrej praxe. Preto podľa mňa toto je priestor práve týmto spôsobom, garanciou miesta a vytvorením právneho nároku zabezpečiť, že ak chceme robiť aj nejaké povinné predškolské vzdelávanie, nevytlačíme tie deti z tých škôlok.
Laššáková, Ľubica, poslankyňa NR SR (2021-12-08):
Ďakujem pekne za slovo, pán predsedajúci. Pán Matovič, ako dlho vy tu už vlastne rozprávate o všetkom možnom, len nie o návrhu zákona? Čo ste vlastne povedali? Nič, nič a ešte raz jedno veľké nič. Osobné invektívy, dva alebo tri dni urážky. Vy sa nevenujete ekonomike a financiám, ale vy sa venujete šmírovaniu po rôznych pofidérnych informáciách, preto nemáte čas na ekonomické súvislosti. Prosím vás pekne, dobrá rada. V každom väčšom meste je obchodná akadémia a predpokladám, že ešte aj dnes tam otvárajú kurzy ekonomiky, tak buďte taký dobrý, prihláste sa tam, určite vám to pomôže. A keď už tam budete, tak odporúčam aj kurz spisovnej slovenčiny. Ďakujem.
V. Veteška, podpredseda NR SR: (2004-07-06):
A. Hajduk, poslanec: Ďakujem pekne za slovo. Ja takisto len zareagujem na predrečníka pána poslanca Béreša. My sme naozaj vo výbore pre pôdohospodárstvo zvlášť po tom, ako vstúpil do platnosti nový systém podávania žiadostí o dotácie, naozaj videli obrovský kus práce, ktorý urobila samospráva, poľnohospodárska a potravinárska komora, pretože pri tom návale práce jednoducho v súbehu s pôdohospodárskou platobnou agentúrou a táto stavovská samosprávna organizácia dokázali v krátkom časovom úseku urobiť kus práce s tým, že nakoniec podnikatelia v agrosektore stíhali podávať žiadosti podľa nového predpisu a takýmto spôsobom vlastne dokázali, že sú životaschopní a pripravení vlastne na nové podmienky, a na druhej strane si myslím, že ak táto komora dnes bude na báze dobrovoľnosti, určite sa skvalitní táto ich činnosť a o tom, ako si rozhodnú regionálne zastúpenia, o tom je vlastne v zákone hovorené, že na základe prijatých stanov. Ďakujem pekne.
Hrušovský, Pavol, podpredseda NR SR (2011-05-19):
Pán poslanec Čaplovič.
Hort, Milan, podpredseda NR SR (2010-09-08):
Ďalej s faktickou poznámkou bude vystupovať pán poslanec Juraj Blanár. Nech sa páči.
M. Číž, podpredseda NR SR: (2007-03-28):
(Prestávka.) (Po prestávke.)